ന്യൂനപക്ഷ കോര്പ്പറേഷന് ഭരണം മാണി ഗ്രൂപ്പിന് നല്കാന് എല്ഡിഎഫില് ധാരണ തിരുവനന്തപുരം: ന്യൂനപക്ഷ കോര്പ്പറേഷന് ഭരണം മാണി ഗ്രൂപ്പിന് നല്കാന് എല്ഡിഎഫില് ധാരണ. ഐഎന്എല്ലിന്റെ കൈവശമുണ്ടായിരുന്ന ന്യുനപക്ഷ കോര്പ്പറേഷന് ചെയര്മാന് സ്ഥാനമാണ് എല്ഡിഎഫ് കേരളാ കോണ്ഗ്രസ് എം വിഭാഗത്തിന് നല്കുന്നത്. അഞ്ച് കോര്പ്പറേഷന് ബോര്ഡുകളാണ് കേരളാ കോണ്ഗ്രസിന് ലഭിക്കുന്നത്. ന്യൂനപക്ഷ സ്കോളര്ഷിപ്പ് 8020 അനുപാതവുമായി ബന്ധപ്പെട്ട് തര്ക്കം നിലനില്ക്കുന്ന സാഹചര്യത്തില് കൂടിയാണ് ക്രിസ്ത്യന് വിഭാഗത്തിനെ പ്രതിനിധാനം ചെയ്യുന്ന മാണി ഗ്രൂപ്പിന് ന്യൂനപക്ഷ കോര്പ്പറേഷന് നല്കിയത്. ന്യൂനപക്ഷങ്ങളിലെ രണ്ടാമത്തെ വിഭാഗത്തെ പ്രതിനിധാനം ചെയ്യുന്ന പാര്ട്ടിക്ക് ന്യൂനപക്ഷ കോര്പ്പറേഷന് ചെയര്മാന് സ്ഥാനം നല്കിയ തീരുമാനത്തിനെതിരെ മുസ്ലിം വിഭാഗത്തിന് എതിര്പ്പുണ്ടെന്നാണ് വിവരം. ഐഎന്എല് എതിര്പ്പ് മുന്നണിയെ അറിയിച്ചുവെന്നും റിപ്പോര്ട്ടുകളുണ്ട്. എന്നാല് ന്യൂനപക്ഷ കോര്പ്പറേഷന് ഭരണം കേരള കോണ്ഗ്രസ് എമ്മിന് നല്കിയതില് പരാതിയും എതിര്പ്പുമില്ലെന്നാണ് ഐഎന്എല് മന്ത്രി അഹമ്മദ് ദേവര്കോവില് വ്യക്തമാക്കുന്നത്. ഐഎന് എല് മുന്നണിക്ക് പുറത്തു നില്ക്കുമ്ബോഴാണ് കോര്പ്പറേഷന് ചെയര്മാന് സ്ഥാനം എല്ഡിഎഫ് നല്കിയത്. അതിന് ശേഷം മുന്നണിയുടെ ഭാഗമായപ്പോള് മന്ത്രിസ്ഥാനം തന്നെ നല്കാന് ഇടത് മുന്നണി തയ്യാറായി. കോര്പ്പറേഷന് പദവിയുമായി ബന്ധപ്പെട്ട് തര്ക്കമില്ലെന്നും വിലപേശല് ഐഎന്എല് നയമല്ലെന്നും അദ്ദേഹം അഭിപ്രായപ്പെട്ടു. കോടിയേരി ബാലകൃഷ്ണനെ കണ്ട് പ്രതിഷേധം അറിയിച്ചെന്ന വാര്ത്തകള് വ്യാജമാണെന്നും അദ്ദേഹം പറഞ്ഞു. ചില ആവശ്യങ്ങള്ക്ക് വേണ്ടി കോടിയേരിയെ കണ്ടുവെന്നും ചിലതെല്ലാം ഉന്നയിച്ചുവെന്നും അദ്ദേഹം മാദ്ധ്യമങ്ങളോട് പ്രതികരിച്ചു.